Държавен вестник, бр. 52, 2025 г., стр. 73

БРОЙ  52	
Д Ъ Р Ж А В Е Н  В Е С Т Н И К 	
СТР.  73   
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ
И СЪДИЛИЩА
МИНИСТЕРСТВО
НА ЗЕМЕДЕЛИЕТО И ХРАНИТЕ
ЗАПОВЕД № РД-09-550
от 3 юни 2025 г.
На основание чл. 5, ал. 2, чл. 7, т. 1 и чл. 9, 
ал. 1, 2 и 3 от Закона за сдружения за напоя­
ване нареждам:
1. Откривам процедура по учредяване на 
сдружение за напояване „Ново Железаре“, 
с. Ново Железаре, община Хисаря, област 
Пловдив, с предмет на дейност: експлоатация, 
поддържане и реконструкция на хидромели­
оративна инфраструктура; изграждането на 
нови напоителни и отводнителни системи 
и съоръжения; доставяне и разпределяне на 
водата за напояване; отвеждане на излишните 
води от земеделските земи; изпълнение на агро­
мелиоративни и агротехнически мероприятия 
за подобряване състоянието на земеделските 
земи; рибовъдство и развъждане на водопла­
ващи птици.
2. Територията на сдружението обхваща 
623,828 дка земеделски земи, разположени в 
землището на с. Ново Железаре, община Хиса­
ря, област Пловдив, която ще се водообезпечи 
от хидромелиоративна инфраструктура – пуб­
лична общинска собственост.
3. Заповедта за откриване на процедурата 
да се обнародва в „Държавен вестник“, в един 
централен всекидневник и в един местен 
вестник.
Настоящата заповед да се сведе до знанието 
на Учредителния комитет на Сдружение за 
напояване „Ново Железаре“ за предприемане 
на действия по чл. 10, 11, 12, 13 и 14 от Закона 
за сдружения за напояване.
Контрол по изпълнението на заповедта 
възлагам на директора на дирекция „Хидро­
мелиорации“ към Министерството на земеде­
лието и храните.
Министър:
Г. Тахов
3445
ОБЩИНА МЪГЛИЖ
РЕШЕНИЕ № 376
от 29 май 2025 г.
На основание чл. 21, ал. 1, т. 11 от ЗМСМА и 
чл. 127, ал. 6 от ЗУТ Общинският съвет – Мъг­
лиж, реши:
Одобрява частично изменение на общ ус­
тройствен план (ОУП) на община Мъглиж в 
частта му за ПИ с идентификатор 66103.28.93 
в местност В село по КККР в землището на 
с. Селце, община Мъглиж, област Стара Загора, 
като за имота се предвиди „жилищна устрой­
ствена зона“ – Жм, със следните устройствени 
показатели:
– Плътност на застрояване – до 60 %;
– Кинт. – до 1,2;
– Плътност на озеленяването – от 40 %;
– Характер на застрояване – нискоетажно, 
с височина до 10 м.
Устройствените показатели не надвишават 
нормативните показатели съгласно Наредба 
№ 7 от 2003 г. за правила и нормативи за 
устройство на отделните видове територии и 
устройствени зони.
На основание чл. 127, ал. 12 от ЗУТ ОУП 
може да се обжалва по реда на чл. 215, ал. 1 
от ЗУТ в 14-дневен срок от обнародването в 
„Държавен вестник“ на акта за одобряване­
то или приемането му от собствениците на 
недвижими имоти, непосредствено засегнати 
от неговите предвиждания, пред Администра­
тивния съд – Стара Загора, чрез Общинския 
съвет – Мъглиж. Обжалването не спира из­
пълнението на плана.
Председател:
М. Костова
3458
ОБЛАСТЕН УПРАВИТЕЛ
НА ОБЛАСТ ПЛЕВЕН
ЗАПОВЕД № АУ-12-03
от 13 юни 2025 г.
Във връзка със заявления вх. № ТУ-09-4 от 
21.03.2025 г. от „Аресгаз“ ЕАД за одобрение на 
проект за подробен устройствен план – пар­
целарен план (ПУП – ПП) за елементите на 
техническата инфраструктура извън грани­
ците на урбанизираната територия за обект: 
„Газоразпределителна мрежа на гр. Долна 
Митрополия“, и подобект: „Разпределителен 
газопровод от газопровода на „Слънчев дар“ АД 
за захранване на газоразпределителна мрежа 
(ГРМ) на гр. Долна Митрополия, газопроводно 
отклонение към ВВВУ „Георги Бенковски“, 
преминаваща през землищата на населени 
места от общините Долна Митрополия и Пле­
вен, на основание чл. 32, ал. 1 от Закона за 
администрацията и на основание чл. 129, ал. 3, 
т. 1 от Закона за устройство на територията, 
както и Заповед № РД-12-05 от 2.06.2025 г. на 
областния управител на област Плевен по 
чл. 128, ал. 13, т. 1 от Закона за устройство 
на територията за назначаване на областен 
експертен съвет по устройство на територията,